GiliGold/VAD_KnessetCorpus huggingface dataset:
לזכויות הילד):  בסדר? 100%
תמי סלע: אני מדגישה שוב, כמו שהדגיש גם יו"ר הוועדה למאבק בסמים ואלכוהול, שאנחנו פה כדי לדון בעניין העקרוני ולא להיכנס לפרטים אישיים של קטינים שהיו מעורבים במקרה כזה או אחר, בטח לא במקרה הספציפי שכנראה הוא מצער כל כך אבל נמצא בבדיקה ובחקירה עדיין
תמי סלע:  וזה לא המטרה, זו נקודה אחת
תמי סלע:  בנוסף גם יש סמכות ליו"ר, אולי אחר כך תקריא אותה, אם יעלה צורך ויעלו פרטים שהחשיפה שלהם גורמת נזק בדיעבד למישהו שיבקש להסיר מהפרוטוקול, יש סמכות לעשות את זה
תמי סלע:       העניין השני כן לדייק משהו לגבי החקיקה הקיימת, זו לא חקיקה שמטופלת בוועדה שלנו, היא מטופלת בוועדת הכלכלה ובוועדת הבריות בדרך כלל, אבל כן היה תיקון חקיקה גדול בשנת 2019 שהכיל גם איסורים רבים גם בהקשר של פרסומת ושיווק, וגם בהקשר של מניעת עישון במקומות ציבוריים, שהיו חלים על מוצרי טבק ועישון, הכיל אותם גם על סיגריה אלקטרונית
תמי סלע:  בעצם היום ההגדרה של מוצר עישון כוללת במפורש סיגריה אלקטרונית
תמי סלע:  יכול מאוד להיות שיש בעיה באכיפה
תמי סלע:       חוק אחד שלא הוחל, אגב אמרתי פה ליו"ר, שלא הוחל על מוצרי עישון אחרים שהם לא טבק, זה חוק שמחייב דיווח לכנסת ולוועדת הבריאות על נזקי העישון, והוא חל משום מה רק על מוצרי טבק
תמי סלע:  אבל ההוראות עצמן, הנורמטיביות שהן כוללות בעיקר באמת הגבלות על פרסום ושיווק, עם סייגים מותרים, הגבלה, איסור על מכירה והשכרה לקטינים, זה חל גם על סיגריה אלקטרונית
תמי סלע:       האם אוכפים את זה? שאלה נפרדת ומה הבעיות באכיפה
תמי סלע:  יש למשל צו אפילו שהרחיב לגבי מוסדות חינוך, ראה בהם כמקום ציבורי כולל כל השטחים הפתוחים, כולל פתח בית הספר, ובלי אפשרות אפילו לקבוע אזור עישון, בשונה ממקומות אחרים
תמי סלע:  זאת אומרת קבעו באופן גורף שמוסדות חינוך הם אזור ללא עישון גם לעניין סיגריות רגילות וכל מוצרי הטבק, וגם לעניין סיגריות אלקטרוניות
תמי סלע:  כך שיש חקיקה שחלה על זה
לזכויות הילד): תודה תמי, אני רק רוצה להקריא דבר שהתבקשתי
לזכויות הילד):  כידוע, ישיבת הוועדה מוקלטת ומשודרת לפרוטוקול, וגם שידור הישיבה יפורסמו באתר האינטרנט של הכנסת
לזכויות הילד):  ככל שיעלו עניינים הנוגעים לקטינות וקטינים שיש חשש שעברו הטרדה מינית או פגיעה מינית, עבירת אלימות או עבירה של התעללות, שיעלה דבר שיש בו ליחס להם עבירה או מקשר אותם לבדיקה, טיפול או אשפוז פסיכיאטרי וטיפול בהשגחה של עובד סוציאלי, התאבדות או להליך פלילי בבית המשפט, חל איסור על פרטים מזהים שלהם, ולכן הם לא יצולמו או יוקלטו ולא יכללו פרטים מזהים שלהם בפרוטוקול הדיון
לזכויות הילד):       כמו כן, בגלל רגישות הנושאים הצפויים לעלות בישיבה זו, אנו קובעים כי בהתאם לסעיף 120 בתקנון הכנסת, ככל שתהיה בקשה מטעם חבר כנסת, שר או נציגו, או אם יעלה צורך, והכל לשם הגנה על קטין או חסר ישע, יימחקו מהפרוטוקול המפורסם לעיון הציבור פרטים מזהים של דוברות בשל קטינות, דוברים או קטינים, כמו כן, ככל שהדבר יידרש לבקשת משתתף אחר בישיבה עם העמדת הפרוטוקול לעיון הציבור עשויה לגרום נזק לו או לזולתו
לזכויות הילד):  זהו, תודה
בועז ביסמוט: אוקיי, אנחנו נתחיל דווקא עם חברי הכנסת, חברת הכנסת דבי ביטון
בועז ביסמוט:  כפי שראיתם אתם זכיתם לזמן בלתי מוגבל, אבל עדיין אני רוצה לשמוע את כולם
דבי ביטון: טוב, כבוד יושבי הראש, כמובן אני מצטרפת לחברי חבר הכנסת דלל שאני מוקיעה את ההתנהגות ביום השואה, ואני מקווה שבאמת מראות כאלה לפחות לא ייראו
דבי ביטון:  אני כמובן משתתפת בצערה של משפחת קלר
דבי ביטון:  לדאבוני, דווקא הנסיבות האלה, אף על פי שכפי שחבר הכנסת ביסמוט כבר אמר שזה דברים שכן דנו, אבל לאור המקרה שהגיע לפתחנו עכשיו, כשמדובר בילד, בבחור צעיר, בנער, אז אני חושבת שזו העת לעשות מעשה ולקבל החלטות והחלטות משמעותיות
דבי ביטון:       בסך הכל הכללי, ההיתממות אדוני, שמדובר באיזשהו מוצר ידידותי, זה רחוק מהמציאות
דבי ביטון:  הרי ברור לנו שכל חומר שייכנס לגוף, שהוא לא חומר טבעי ומותר, יש בו את הסיכון, יכול להיות שאין לנו כרגע את כל המידע הרפואי, אבל אין ספק שאם במדינות, דווקא מדינות פחות מתפתחות מאיתנו, כשמדובר לפחות ב-47 מדינות שבכלל אוסרות היום את השימוש בסיגריה אלקטרונית, כמו ארגנטינה, ברזיל, קולומביה, טורקיה, אם הן השכילו להבין שככל הנקרא המוצר הזה לא צריך להיות במדפים, אז יש מקום להערכתי באמת לסלקו, כי למעט אינטרס כלכלי אני לא רואה שום סיבה שילדים ונערים ישתמשו במוצר הזה
דבי ביטון:       אני גם מתחברת למילים שאמר כאן חבר הכנסת יושב הראש ביסמוט, כי גם אני באמת באחת הפעמים הייתי במספרה וראיתי פשוט ילדה בת 11 משתמשת
דבי ביטון:  ואז אמרתי לאמא סליחה מה זה? אז היא אומרת לי לא יש לזה טעם וזה, אמרתי לה אבל זה ברור לכם שזה התמכרותי? הרי בסוף זה ממכר
דבי ביטון:  ומפה להגיע לשלבים המאוחרים והניסיון לאתגר את הילד מעבר, הוא מאוד קרוב
דבי ביטון:  ועמדתי, אדוני, כחברת הוועדה שיש ליצור איסור מוחלט, בטח שאין השגחה לא בפיצוציות, אין שום פיקוח
דבי ביטון:  קל וחומר שמדובר בילדים, אני כבר לא מדברת על מבוגרים שיכולים לקחת אחריות כמו בסיגריות, אבל לפחות לתחום את זה באיסור מוחלט
דבי ביטון:  תודה אדוני
בועז ביסמוט: חברת הכנסת עאידה תומא סלימאן הנה עכשיו בבקשה
עאידה תומא סלימאן: תודה רבה כבוד שני יושבי הראש
עאידה תומא סלימאן:  אני קודם כל מודה לשניכם על קיום הדיון הזה
עאידה תומא סלימאן:  אנחנו נכון בפגרה, אבל הנושא מחייב באמת ישיבה כזו במיוחד לאחר המקרה המצער
עאידה תומא סלימאן:  אני מצטערת להגיד שהיה צריך לקרות דבר כזה כדי שבאמת נצא מהבלגן שאנחנו נמצאים בו בחודשים האחרונים, ולהסתכל טוב מאוד על מה שקורה מתחת לעיניים שלנו, והאף שלנו, כדי להבין שיש נושאים מאוד חשובים שאנחנו, לצערי הרב, מזניחים, לעומת הנושאים שהם גם חשובים
עאידה תומא סלימאן:       אני חושבת שאין אחד מאיתנו שלא קרה לו שהוא עבר בכביש או נכנס לאיזשהו מקום ונתקל בילדים, ואני אגיד ילדים לא נוער כי הם ילדים, מעשנים, מעשנים את הסיגריה אלקטרונית
עאידה תומא סלימאן:  אני, בעיר שלי, אני יכולה להיות באוטו ולעצור ליד מעבר חציה, וילכו להם שניים שלושה ילדים, כל אחד עם סיגריה בפה, ואשכרה ככה ברחוב, כאילו לא קרה כלום
עאידה תומא סלימאן:       אני חושבת שהגיע הזמן שאנחנו נעשה צעדים עוד מרחיקי לכת, במיוחד כאשר אנחנו מדברים על עישון של ילדים
עאידה תומא סלימאן:  היום, השוק הזה פרוץ לגמרי
עאידה תומא סלימאן:  יש כל מיני סיגריות, התחלתי לשאול ביומיים שלושה האחרונים והבנתי שזה רץ בין 30 שקלים, כי התחלתי לחשוב איך יכול להיות שילד, מה, ההורים שלו לא מבינים שהוא מוציא כסף רב מדמי הכיס שלו, ולא שואלים איפה הכסף הזה? ידעתי על 70 שקלים סיגריות, התברר שיש סיגריות של 30 שקלים שאף אחד לא יודע מה נמצא בתוך הסיגריות האלקטרוניות האלה? בטעמים שונים, כך שמי שמעשן לא נשאר לו, לא ריח ולא טעם מר בפה, וככה הילדים ממש, ב-30 שקלים יכולים לקנות כמה שהם רוצים
עאידה תומא סלימאן:  הגיע הזמן לקחת צעדים יותר דרסטיים
עאידה תומא סלימאן:       את העניין של אלה שמוכרים, צריך באמת אכיפה יותר מוגברת של מכירת הסיגריות האלה על ידי חנויות לילדים קטנים
עאידה תומא סלימאן:  ושלא ישלו אותנו, לא מבוגר הולך קונה להם, הילדים בעצמם נכנסים לחנויות, רגיל, קונים ויוצאים כאילו לא קרה כלום, כאילו לא עוברים על החוק
עאידה תומא סלימאן:  דבר שני, העניין של המיסים, המיסים על הסיגריות האלה
עאידה תומא סלימאן:  אני חושבת שהגיע הזמן גם כן להשוות אותם באופן כללי למה שקורה
עאידה תומא סלימאן:  אני לא יודעת גם כן, פעם בשנים הקודמות בדקנו את העניין של העלאת המודעות וכמה באמת מוציאים על העלאת מודעות בעניין של עישון, זה היה תמיד תקציבים שאי אפשר לדבר על מה התקציב היה, תקציבים כל כך זניחים
עאידה תומא סלימאן:  אני חושבת שכדאי מאוד ששתי הוועדות יוציאו קריאה להקצות תקציב מאוד ברור עם קמפיינים גדולים, עם תוכניות בבית הספר, בעניין של העלאת מודעות לנזקים ולאיסור החוקי בחוק
עאידה תומא סלימאן:  תודה
בועז ביסמוט: תודה לך, חבר הכנסת אופיר כסיף, בבקשה
עופר כסיף: בוקר טוב, אני גם רוצה לברך ולהודות ליושבי הראש על הישיבה החשובה הזאת, ולמסור כמובן, גם תנחומים למשפחת קלר על האובדן הקשה
עופר כסיף:  אני רוצה רק להזכיר, אני לא ידוע אם זה הוזכר קודם
עופר כסיף:  אבל הסיגריות האלקטרוניות החד פעמיות או לגווניהן, הנושא הזה עלה גם בוועדת הכספים בשנה שעברה בכל הנושא של המיסוי שהוא גם בוטל והועלה והוחזר, ואני מצטרף פה לבקשתה של חברתי, חברת הכנסת עאידה תומה סלימאן, שבאמת תהיה השוואה של המיסוי על הסיגריות האלקטרוניות, או על אמצעי העישון האלקטרוניים
בועז ביסמוט: סליחה שאני קוטע אותך, אבל אני חושב שהייתה הפרדה בין סיגריות רגילות לבין סיגריות אלקטרוניות
בועז ביסמוט:  אחד עלה ואחד - - -
עופר כסיף: זה גם עלה בוועדת הכספים בזמנו, בכל הנושא הזה גם של חד פעמי, והחומרי מילוי וכן הלאה, אני לא אכנס לכל זה עכשיו, אבל חשוב להדגיש שגם הנושא של המיסוי, בין השאר, חייב להיות השוואה בין המיסוי של סיגריות, נקרא להן רגילות, לבין הסיגריות האלקטרוניות
עופר כסיף:       עוד דבר שקשור גם להצעת החוק או לחוק שחברי מוסי רז ואני העברנו בכנסת הקודמת, חוק שמכיל או מרחיב את איסור הפרסום של מוצרי עישון למיניהם, גם על התקשורת המודפסת, גם על העיתונות המודפסת, בניגוד למה שהיה לפני כן, זה אמנם הדרגתי, אבל החוק קיים, וכמובן שהוא אמור להכיל גם את הנושא של מוצרי עישון, של סיגריות אלקטרוניות זה חלק מהמכלול
עופר כסיף:  אבל חשוב להדגיש פה, ועוד פעם אני לא יודע אם זה הוזכר קודם, שהסיגריות האלקטרוניות הן המסלול של הצעירים, במיוחד, להיכנס להתמכרות של סיגריות רגילות, וגם עושים בזה שימוש, החברות מודעות לכך ועושות בזה שימוש
עופר כסיף:       לא בכדי, בשיעורי התנסות לפי הנתונים שאצלי, מ-2018 כשהסיגריה האלקטרונית נכנסה לשימוש, לפחות מהסוג של JUUL, יש עליה בקרב צעירים ובני נוער בהתנסות בסיגריות אלקטרוניות ומכאן גם בעישון "רגיל" מה שמכונה שער הכניסה
עופר כסיף:       רק לתת לכם את המספרים לסבר את האוזן
עופר כסיף:  יש ירידה בגיל התחלות העישון, זאת אומרת בגילאים, שימו לב, בין 12-14 ב-2021 התחילו לעשן 3
עופר כסיף: 4%, ב-2022 זה קפץ לכמעט 14%, בגיל 12, בין 12-14
עופר כסיף:  שיעור העישון היומי בקרב בני 15-17 מ-2019 שזה היה 4
עופר כסיף: 7%, עלה לכמעט 10% ב-2022, זאת אומרת צריך להבין שהשימוש בסיגריות אלקטרוניות הוא לא רק שער כניסה לעישון, מעבר לכך כמובן שאנחנו יודעים שזו סכנה בפני עצמה, זה לא רק שער כניסה לעישון הרגיל, אלא זה גם בעצם כמעט מוביל, מבחינת אחוזים, בהכרח לעישון רגיל
עופר כסיף:  וצריך לתת גם על זה את הדעת, כאשר לטעמי, ובכך אני אסיים, בשורה התחתונה, בסופו של דבר, צריך לדעתי להגיע למצב שבו יש איסור מוחלט של יבוא ומכירה של סיגריות אלקטרוניות בישראל
לזכויות הילד): זה עם הגבלת גיל או בלי הגבלת גיל?
עופר כסיף: לדעתי בסופו של דבר זה צריך להיות אסור, בכלל
דבי ביטון: מכובדי צריך לזכור שהנוער שלנו חשופים לכל הפלאפונים עכשיו, יש להם גם מספיק סכנות חיצוניות, אנחנו לא צריכים גם גופניות
בועז ביסמוט: חברת הכנסת לימון סון הר מלך, בבקשה
הר מלך: טוב אז באמת תודה רבה ויישר כוח על הדיון החשוב הזה, וגם אני רוצה להשתתף ולשלוח תנחומים למשפחת קלר, באמת אובדן קשה ולא מובן, ממש, כאילו
הר מלך:  אני רציתי כן לדבר, על ההיבט ההתמכרותי של הדבר הזה
הר מלך:  הסיגריה האלקטרונית הזאת היא נראית משהו נורא נורא ידידותי, אני חיפשתי, אני עכשיו, ניסיתי לחפש מחקרים שמראים קשר בין הסיגריה האלקטרונית לבין תחלואה, בין תחלואה מסכנת חיים, לא הצלחתי למצוא
הר מלך:  ולכן יכול להיות שזו הסיבה שהדבר הזה מצטייר כמשהו נורא נורא ידידותי
הר מלך:  איך אמרתם? יש טעמים, זה צבעוני כזה, זה נחמד
הר מלך:  ולכן, אני חושבת שאם היינו מצליחים למצוא איזשהם הקשרים מבוססי עובדות, מבוססי מחקר, של קשר ישיר בין עישון סיגריות אלקטרוניות לבין תחלואה, גם אם היא לאורך זמן, גם אם לא משנה מה, אני חושבת שזה משהו שקצת היה ככה
קריאה: יש - - -
הר מלך: יש? כי אני אומרת אני חיפשתי, אפילו הלכתי לממ"מ, אז ראיתי שיש איזשהם דברים מאוד מאוד כלליים, אבל מחקרים מבוססים
בועז ביסמוט: אני חושב שבמהלך הדיון אנחנו נהיה חשופים למחקרים שבוצעו או שבתהליך היום
הר מלך: אז אני אשמח לשמוע, כי אני לא הצלחתי למצוא
הר מלך:  אז אם אני לא הצלחתי למצוא - - -
אפרת אפללו: מרכז המידע של האגודה של המלחמה בסרטן יביא את המחקרים שאנחנו עמלנו לאסוף אותם, ונציג אותם כאן ממש עוד מעט
הר מלך: מעולה מעולה, כי באמת אני חושבת שהמחקרים האלה יכולים להיות למען יראו וייראו, כי מידת הדין שעומדת שם ואומרת להם חבר'ה זה לא כזה
אפרת אפללו: בוודאי שהכל כבר מבוסס, אנחנו ריכזנו את זה ונביא לכאן נתונים
הר מלך: מעולה
הר מלך:  כי אנחנו רואים שגם גיל השימוש הולך ופוחת, והשימוש הולך ועולה ובאמת הנתונים מאוד מאוד מדאיגים, ואני חושבת שיותר חשוב להתייחס לפן ההתמכרותי, יש פה התמכרות
הר מלך:  תבינו, גם אם זה בסוף מוביל לסיגריות, שזה באמת משהו שיש איזושהי הסכמה, שלעישון סיגריות, הסכמה בסיכון ובהתמכרות שבדבר, צריך להבין, זה לייצר התמכרות בגיל צעיר
הר מלך:  זה ממש
הר מלך:  עכשיו אני גם מסכימה בנקודה הזאת שאני נגד הכנסת חומרים לגוף, חומרים רעילים לגוף, חומרים ממכרים לגוף בכל דרך שהיא
הר מלך:  אני מגיעה מעולם של בריאות טבעית אז גם זה בכלל מדבר אליי הנושא הזה
הר מלך:  אבל אני חושבת שאנחנו צריכים לתת את הדעת, כי מעבר לסכנה אפילו הרפואית שצריכה להיאמר וצריכה להיות מונחת על השולחן בשביל שבאמת, עוד פעם, למען יראו וייראו, אני חושבת שצריך לתת את הדעת על הנושא ההתמכרותי
הר מלך:  מה אנחנו מגדלים שם?
בועז ביסמוט: 100% תודה רבה
בועז ביסמוט:  חברת הכנסת טלי גוטליב, ולאחריה חבר הכנסת לשעבר מוסי רז
בועז ביסמוט:  ובינתיים אני נהנה להכניס לגוף מים
בועז ביסמוט:  זה גם טעים וגם לא מזיק
הר מלך: מים זה נפלא
הר מלך:  עם לימון זה בכלל טוב
בועז ביסמוט: כן טלי?
טלי גוטליב: תראו אני לא יודעת, אני אשמיע דעה קצת אחרת בהיבט אחר לגמרי
בועז ביסמוט: לכן פניתי אליך
טלי גוטליב: אין שאלה בכלל שיש בעיה בעישון, ואין שאלה שיש בעיה עם הסיגריה האלקטרונית
טלי גוטליב:  אני לא נמצאת כאן, עם כל הכבוד, במסדרת החלטת התקינות של הסיגריה האלקטורנית
טלי גוטליב:  ומי קבע את התקינה? ומי קבע אם היא ככה או אחרת? ואם מוציאים אותה מהחוק או לא מוציאים אותה מהחוק? זה לא דיון פה
טלי גוטליב:       אנחנו בוועדה לזכויות הילד ואנחנו מחוקקים פה ואנחנו צריכים לבדוק מה אנחנו יכולים לאסור, ותפיסת העולם שלי, היא לאסור כמה שפחות
טלי גוטליב:  כי אני לא מתערבת באוטונומית הפרט גם אם זה קטינים
טלי גוטליב:  החוקים הקיימים בישראל יש להם מדרג איסורים שקשורים להוקעת העישון כעישון, העובדה של עישון במקומות ציבוריים וכולי, צריך לדון אגב, בוועדות אחרות, אם אוכפים את זה או לא אוכפים את זה מתי ולמה וכמה? אני נמצאת פה בוועדה זכויות הילד, ואני צריכה לדאוג לילד שמעשן
טלי גוטליב:  אם נדמה לכם שאתם יכולים לאסור על קטינים, אני נגד איסורים מיותרים על קטינים
טלי גוטליב:  תמשיכו לחלום, זה לא קורה
טלי גוטליב:       אני אולי נראית צעירה מה שאני לא
טלי גוטליב:  אני, יש לי ילדים גדולים, יש לי ילד נשוי, אני מכירה את העולם הזה, יש לי ילד מעשן לצערי, מגיל 13, לא יכולתי למנוע את זה ממנו גם כשמאוד רציתי
טלי גוטליב:  לכן אני אומרת אין שאלה פה שזה ממכר, אין שאלה שזה מסוכן, אנחנו לא בשיח הזה
טלי גוטליב:  אנחנו בשיח אחד, האם אנחנו יכולים כרגולטורים להתערב או לחוקק איסור שימוש? במסגרת הוועדה לזכויות הילד לאסור איסור שימו, אני נגד מוחלט של איזושהי חקיקה שתאסור או תהפוך לעבירה פלילית, איסור שימוש בסיגריות או בסיגריה אלקטרונית, כי המטרה הסופית היא גם להגיע לסיגריות, ושלא תבינו, אני לא מעשנת ואני שונאת את הריח של הסיגריות, אבל זה לא מעניין אף אחד, זה עולמי שלי, ועולמו של האחר זה לעשן, וזכותו שלו ואני לא מתערבת בדבר הזה, כי זו אוטונומית הפרט פה
טלי גוטליב:       תזכרו, כשאנחנו פה מחוקקים אנחנו צריכים לדעת מה אנחנו עושים
טלי גוטליב:  אם אנחנו בתקינה, התקינה זו ועדה אחרת של הסיגריה האלקטרונית, מה יש בה, אין בה, מה היא עושה או לא עושה, מיטיבה או לא מיטיבה
טלי גוטליב:  ושלא תתבלבלו הטרגדיות הן נוראיות והאסונות הם נוראיים, אנחנו לא פה, אף אחד לא ישמע מהפה של אף חבר כנסת שהאסון הוא לא זוועתי
טלי גוטליב:  השאלה מה כח"כים בוועדה לזכויות הילד, האם מותר לי או נכון לי לעשות? זאת לא שאלה שזה אסור, רק שאני אומרת שבני הנוער, אחד, גם הגילאות, אתם צריכים להבין שגיל הקטינות נקבע בחוק הכשרות גיל 18 שזה אבסורד בפני עצמו, כי אל תשכחו שילדים כבר בגיל 13-14 הם כבר בגירים, הם יודעים מה הם רוצים, הם לא רוצים שנחליט עליהם, ככל שאנחנו נרצה להחליט עליהם הם רק יתמרדו נגדנו הרבה יותר
טלי גוטליב:  זו חשיבה הרבה יותר מורכבת, צריך בכלל לחשוב האם גיל 18 זה גיל לקביעת אפוטרופסות אישית של אדם על עצמו
טלי גוטליב:  זה נראה לי מופלג בגיל, זה נראה לי גבוה מידי
טלי גוטליב:       אבל מה שאני רוצה לומר כאן, אני לא נכנסת לשאלה שזה ממכר או לא ממכר, נורא או לא נורא? זה נורא
טלי גוטליב:  השאלה אם כמדינה אני מתכוונת לאסור
טלי גוטליב:  במסגרת העובדה שאני דואגת בוועדה הזאת לקטינים, אני לא מתכוונת לאסור, אני מתכוונת לעודד תרבותית, חינוך בעניין הזה, חשיפה, היא קיימת, אז לפחות תתנו במסגרות החינוך, דברו על זה, תגידו מה הסיכונים, שלא תתבלבלו זה גם לא מפחיד נוער, סיכונים, אני גם לא צריכה לאכול סוכר, וזה מסוכן לי מאוד ואני אוכלת סוכר ומתוקים
טלי גוטליב:  הבעיות של שימוש בדברים שהם מורכבים ואסורים, זה באמת פילוסופיה מוחלטת ושלמה
טלי גוטליב:  אבל כאן, אני אומרת פה, אני לא מוכנה לאסור פוזיטיבית בחקיקה התערבות רגולטורית בשום צורה
טלי גוטליב:       ההתערבות צריכה להיות אם הסיגריה האלקטרונית הזאת יש בה בעיה במסגרת התקן שהיא קיבלה וזה לא נבדק נכון, צריך לתת על זה את הדעת
טלי גוטליב:  אבל ברגע שזה עבר אישור כזה או אחר של תקינות, אני לא מתכוונת לאסור
טלי גוטליב:  החוקים הקיימים שקשורים לאיסור מכירה לקטינים, ואיסור פרסום וכולי, הם חוקים שקיימים, מצוין
טלי גוטליב:  דרך אגב, אם מישהו חושב שזה מנע לעשן, בהצלחה, לא מונע ולא שום דבר
טלי גוטליב:  אבל בסדר, זה מכער את העניין
טלי גוטליב: בסוף בסוף דעתי שלי היא כזו שהגם הזוועה של האסון, ואני בטוחה שהוא לא היחיד לצערי, אני רק אומרת, רמה רגולטורית אין לה שום זכות להתערב או לאסור או ליצור חלילה עבירה פלילית לקטינים
טלי גוטליב:  מספיק גם ככה יש חוקים מיותרים, אין צורך להוסיף את זה
בועז ביסמוט: תודה רבה טלי
בועז ביסמוט:  רק להגיד דבר אחד, הדיון הוא במשותף גם עם הוועדה המיוחדת למאבק בהתמכרויות
בועז ביסמוט:  זה חלק מ - - -
טלי גוטליב: אני רק אומר לך אדוני, יו"ר הוועדה להתמכרויות חבר הכנסת ביסמוט, אני רק אומר הרי דעתי הרבה יותר, באשר להתמכרויות הרי אני בכלל אומרת שצריך לבטל עבירות של החזקת סם לצריכה עצמית, כי אני אומרת לא ככה נלחמים, לא, לא נלחמים בענישה ובעבירות פליליות בבעיית התמכרות
טלי גוטליב:  צריך למצוא לזה פתרונות אמיתיים, לא על דרך איסורים פליליים שרק גורמים להתנגשויות בין הרשות לבין האזרח
בועז ביסמוט: זוהי דעתך, אני מניח שנשמע גם דעה אחרת
דבי ביטון: אני מקווה שזה לא יגלוש לשימוש באלכוהול
בועז ביסמוט: חבר הכנסת לשעבר מוסי רז, ואחר כך נעבור לבעלי המקצוע
הר מלך: אולי לאסור פרסום ושיווק של סיגריות
טלי גוטליב: זה כבר אסור
מוסי רז: אני רוצה להודות ליושבי ראש הוועדה על הדיון
מוסי רז:  תראו, סיגריות בכלל זה לא איזשהו ריח לא נעים
מוסי רז:  סיגריות היא הרוצחת הגדולה ביותר בהיסטוריה של האנושות, והסיגריה גם בישראל רוצחת אלפי אנשים בשנה, 8,000-9,000 זה לא כל כך חשוב כרגע, וכ-5 מיליון איש בעולם מידי שנה
מוסי רז:  על זה אנחנו מדברים
מוסי רז:  בין הנרצחים גם כאלה שלא מעשנים
מוסי רז:  ולכן כשאנחנו באים לדבר על נזקים של סיגריה אלקטרונית, שאנחנו לא יודעים עדיין מה הנזקים משום שמדובר במוצר חדש, אם היינו מנהלים דיון על הסיגריה שנים לאחר הופעתה, לא היינו יודעים שיש נזקים, לא היינו יודעים שאפשר לחלות בסרטן, לא היינו יודעים שאפשר למות מזה
מוסי רז:  אותו דבר לגבי הסיגריה האלקטרונית, מדובר במוצר חדש
מוסי רז:       מה שאנחנו כן יודעים ראשית שהוא מזיק, גם אם אנחנו לא יודעים בדיוק כמה, שנית שהוא ממכר, שלישית שהוא מבוא לסיגריות, כפי שאמר חברי חבר הכנסת עופר כסיף, וכאן אני רוצה להגיד משהו, אני בכלל לא מתייחס לסיגריה כסכנה לזה שיצרכו אחרי זה סם אחר, כי ייתכן שסיגריה זה הסם המזיק ביותר שיש
מוסי רז:  בוודאי בין הסמים המזיקים ביותר שקיימים
מוסי רז:  אז זה לא שסיגריה היא איזו מבוא לדבר אחר, זה הדבר עצמו, שהורג אנשים והורג ילדים והורג מבוגרים, ואת זה אנחנו צריכים לזכור ובזה להילחם
מוסי רז:       עכשיו, בואו נתחיל מזה שיש לנו כבר חקיקה
מוסי רז:  אם, לפי הבנתי את החקיקה, וכאן תתקן אותי היועצת המשפטית אם אני טועה, אם מישהו מכר לילד בן 16 סיגריה אלקטרונית או כל משהו אחר, הוא עבריין
מוסי רז:  וכאן צריכה, לא רוצה להתערב בחקירה של משטרה, אבל כאן צריכה להיות חקירה, לא יודע איזו עבירה זו בדיוק, יכו להית שזה אפילו גרימת מוות ברשלנות, אני לא יודע, לא רוצה להגיד מה זה
מוסי רז:  אבל הוא עבריין בעבירה פלילית וצריך לטפל בו, וצריך לטפל בדברים האלה
מוסי רז:  למה אם זה היה אלכוהול היינו יותר נזעקים? למה על אלכוהול שומרים יותר? אלכוהול מזיק אבל פחות
מוסי רז:  למה אז היינו נזעקים יותר? אז אני חושב שצריך קודם כל לטפל בחוקים הקיימים
מוסי רז:       שנית, אם באמת צריך לבדוק, חברי חבר הכנסת עופר כסיף, נכון שהעברנו חוק, ועוד פחות משש שנים ישראל כבר תהיה עם איסור מוחלט על פרסום בכל מדיה אפשרית, לצערי זה ייקח קצת זמן אבל זה פחות משש שנים כבר, אם מישהו חושב שזה מחריג סיגריות אלקטרוניות אז צריך לבדוק את זה
מוסי רז:  אם יש הקלות בפרסום היום, צריך לבטל אותן
מוסי רז:  זה אני חושב שצריך לקחת בחשבון
מוסי רז:       נושא נוסף, ישראל חתמה על האמנה הבינלאומית למלחמה בעישון כבר לפני כמעט 20 שנים, נדמה לי 19 שנים
מוסי רז:  מאז, עדיין לא מימשנו סעיפים רבים באמנה כולל איסור עישון וכלל הוצאת הזבל הזה מהדיוטי פרי
טלי גוטליב: לא, זה חלק מההגדרה, סליחה שאני מפריעה לך מוסי
טלי גוטליב:  אני בדיוק לא רציתי להגיד את זה, מה שנקראה מזכרוני, חוק איסור פרסומת הגבלה ושיווק של מוצרי טבק ועישון לקטינים, עם ההתייחסות, ההגדרות שם כל כך גורפות שזה כולל גם סיגריה אלקטרונית, איך שלא תבדוק את זה
טלי גוטליב:  אם מישהו תהה בעניין, ההגדרה מאוד מאוד רחבה וכוללת גם סיגריה אלקטרונית, אסור למכור אותה לקטינים
מוסי רז: כיוון שעורכת דין סלע הצביעה בצדק, על זה שיש הקלות מסוימות
תמי סלע: יש סייגים לגבי פרסום לגבי כלל הסיגריות, למשל בעיתונות המודפסת
טלי גוטליב: המכירה והאספקה לקטין ברורה ומובהקת, נכנסת לחוק הקיים
תמי סלע: יש שם סייגים
מוסי רז: ישראל התחייבה לממש את האמנה והיא צריכה לעשות את זה
מוסי רז:  ועוד שני דברים ממש בקיצור כי הם נאמרו, חברת הכנסת ביטון אמרה בצדק, אנחנו צריכים להצטרף ל-47 מדינות שכבר אסרו את השימוש בסיגריה האלקטרונית, ועד אז, כיוון שזה דורש חקיקה, צריך שר האוצר פשוט בצו להשוות את המס, אולי אפילו שיהיה מס יותר גדול מאשר סיגריות רגילות
בועז ביסמוט: 100%, תודה רבה
בועז ביסמוט:  ענבר בזק
טלי גוטליב: גם הפרסום אני חייבת לומר, גם הפרסום אדוני היו"ר, זה באותה הגדרה של מוצר עישון ולכן חוזרים לסעיף ההגדרות וההחרגות במילא קיימות כך או כך באותן - - -
בועז ביסמוט: תודה
בועז ביסמוט:  חברת הכנסת לשעבר ענבר
ענבר בזק: אני רוצה קודם כל להודות ליושבי הראש על הדיון החשוב, ולחבר הכנסת אלי דלל שהזמין אותי
ענבר בזק:  אז אני רק אציג את עצמי, חברת הכנסת לשעבר ענבר בזק
ענבר בזק:  עסקתי בכנסת הקודמת ביחד עם מוסי וחבר הכנסת עופר כסיף בנושא הזה
ענבר בזק:  ואני חייבת להגיד שיש לי דה ז'ה וו, בטח גם בת שבע מרגישה את הדה ז'ה וו הזה, כי היה דיון מאוד מאוד דומה אפשר להגיד אפילו בכנסת שעברה, ואני בטוחה שגם בכנסת שעברה שעברה
ענבר בזק:       אני מרגישה שהבית הזה בסופו של דבר מקיים דיונים, אבל בשורה התחתונה, הוא בוחר להעדיף את האינטרסים של החברות ליבוא ולשיווק סיגריות על פני אינטרסים של הציבור
ענבר בזק:  אני מצטערת שני אומרת את זה בצורה כזאת חריפה
ענבר בזק:  הייתי במספקי דיונים שהנתונים הובאו ויביאו שוב את הנתונים, השאלה מה בסוף הכנסת הזאת תבחר לעשות
ענבר בזק:  והאסון הכבד שקרה השבוע, אני חושבת שיש פה הזדמנות פעם אחת לשים - - -
בועז ביסמוט: אפשר גם להיות פחות נחרץ
ענבר בזק: לא, אני מאוד נחרצת כי אני הייתי בדיונים האלה, ואני זעקתי מעל בימת הכנסת
טלי גוטליב: - - - אתם רוצים לעשות שימוש - - -
ענבר בזק: שניה טלי, אני אענה ואני גם מקבלת הרבה מהדברים שאת אמרת
ענבר בזק:  אני זעקתי מעל בימת הכנסת שיש כאן הטעיה של חברי הכנסת, ואני רוצה להגיד לכם, חברות היבואנים יושבים, וזה לא שחברי הכנסת הם אנשים רעים שרוצים שהילדים יעשנו, חברות הסיגריות באים ומטעים, הם מטעים במכוון
ענבר בזק:       מה שקורה, אני ישבתי בדיון בוועדה כספים, הם ישבו והציגו את זה כמוצר גמילה
ענבר בזק:  וזה השקר הראשון
ענבר בזק:  הם באים ומספרים והם יספרו גם לכם, שזה מוצר גמילה ובגלל זה ועדת כספים החליטה לא להטיל להם את המס
ענבר בזק:  עכשיו, אין דבר יותר רחוק מהמציאות מזה שזה מוצר גמילה
ענבר בזק:  דובר פה, זה מוצר כניסה לעולם העישון, בעיקר ילדים ובני נוער, אני לא אחזור על נתונים שאמרו פה, אני אביא נתונים חדשים
ענבר בזק:       אחד הדברים זה שהם עושים שיווק ממוקד לבני נוער וצודקת חברת הכנסת גוטליב, שיש איסור פרסום, אבל הם יודעים לשחק על התפר והם יודעים לעשות מניפולציות
ענבר בזק:  ואני הבאתי בכנסת שעברה דוגמאות של פרסום
ענבר בזק:  קודם כל הם העלימו מהפרסום את המילה סיגריות, לא קוראים לזה סיגריות, קוראים לזה ג'ול, או קוראים לזה מוצרי אידוי
ענבר בזק:  ובפרסום עצמו, וגם בפרסום בעיתונות, וגם בפרסום לבני נוער בערוצי הדיגיטל, הם מדגישים את זה שזה מוצר ללא טבק
ענבר בזק:  זאת אומרת, הם בעצם משווקים את זה כחלופה בריאה לסיגריות
ענבר בזק:  זה השק השני
ענבר בזק:  זו לא חלופה בריאה, וכולנו יודעים שיש בזה, אמנם אין בזה טבק אבל יש בזה ניקוטין שזה חומר ממכר
ענבר בזק:  ויש בזה עשרות סוגי רעלנים ויביאו פה אנשי העמותות והארגונים את הנתונים יותר טוב ממני
ענבר בזק:  אבל זה מוצר שנועד למכר, וזה מוצר שיש בו רעלים, ואנחנו יודעים שהילד הזה נפטר בגלל המוצר הזה
ענבר בזק:       יותר מזה, יש עדויות לזה שחברות הסיגריות הולכות למסיבות של בני נוער, ומחלקים את המוצר הזה שהעלות שלו 30 שקלים במתנה כדי לחשוף את הילדים
ענבר בזק:  אנחנו מדברים על נתונים ב-2021 יש גידול של 100% של שימוש בסיגריות אלקטרוניות בבני הנוער
ענבר בזק:  דיברו פה על גילאים, אמר חברי הכנסת ביסמוט על הבן שלך, כן הנתונים מדברים על ירידה בגיל
בועז ביסמוט: לא, הוא לא מעשן
ענבר בזק: לא, על זה שהבן שלך נחשף
טלי גוטליב: למיטב ידיעתך הבן שלך לא מעשן
טלי גוטליב:  גם אני חשבתי שהילדים שלי לא מעשנים
בועז ביסמוט: לא, אני כבר רואה את כל המצייצים שגם הבן שלי
ענבר בזק: לא, שסיפרת מה שהבן שלך אמר, וגם הילדים שלי אני מקווה שהם לא מעשנים, והם סיפרו לי עוד דבר שהוא גם מדאיג, שילדים מעשנים בתוך הכיתות
ענבר בזק:  כי אין לזה ריח, ואין לזה עשן, והמורה לא רואה ילדים מעשנים בתוך הכיתות
בועז ביסמוט: צודקת
ענבר בזק: אנחנו הסתובבנו פה במסגרת הוועדה בכמה מרכזים לגמילה מהימורים, והם אמרו שם, מגיעים אלינו ילדים לגמילה מסיגריות ומסמים בגיל 13
ענבר בזק:  ילדים שהתחילו לעשן בגיל 9 ו-10
ענבר בזק:  אנחנו מדברים על מספרים שאנחנו ממש בעיצומה של מגפה, והמחיר למערכת הבריאות הולך להיות פנומנלי
ענבר בזק:       אז מה כן לעשות? ואני, הנטייה הטבעית שלי, נטיית הבטן שלי בואו נאסור לשווק את המוצר הנוראי הזה לגמרי, אבל אני מבינה ומקבלת את מה שאת אמרת על הפגיעה בזכות הפרט, לכן אני רוצה להציע ארבע חלופות עד שנצטרף לאותן מדינות שאסרו על השיווק
ענבר בזק:  ארבע חלופות
ענבר בזק:       אחת, השוואת המיסוי חד משמעתית המוצר הזה צריך להיות ממוסה כמו סיגריה, לא צריך להיות לו תיעדוף
ענבר בזק:  ואת הכסף הזה של המיסוי להקדיש אותו לתוכניות חינוך בבתי הספר